विश्रामपुर में तीन माह से नहीं बंट रहा राशन
विश्रामपुर | सालबीतने को है। लेकिन नगर परिषद के 20 वार्ड में बने लगभग 8000 परिवार के नये राशनकार्ड का अबतक वितरण की औपचारिकता पूरी हो पाई है। वहीं अक्टूबर माह से हुए खाद्यान्न के आवंटन का नगर परिषद मुख्यालय के अलावा उरसुला, डिहरिया ड़डीला में जनवितरण दुकानदार लाभुकों के बीच वितरण किया है। जबकि नप अंतर्गत आनेवाले 27 में से अधिकांश डीलर खाद्यान्न केरोसिन का नये राशनकार्ड के आवंटन के अाधार पर उठाव कर लिये हैं। इधर तीनमाह से राशन नहीं बंटने से अधिकांश लाभुक निर्धन परिवार डीलर की दुकान अपने वार्ड-पार्षद के पास दौड़ लगाकर परेशानहाल हैं। लेकिन यह बेअसर साबित हो रहा है। प्रखंड आपूर्ति पदाधिकारी रामलखन राम की डीलरों को राशन-केरोसिन नहीं बांटे जाने पर कार्रवाई की चेतावनी भी पूरी तरह बेअसर दिख रही है। इसको लेकर नगरपरिषद की अध्यक्ष हलीमा बीबी ने एक सप्ताह पूर्व सभी डीलरों की स्थानीय नगर परिषद कार्यालय में बैठक बुलाकर सभी को निर्देश दिया था।
hin_Deva hin_Deva